Cena izkopa z mini bagerjem je odvisna od obsega in zahtevnosti dela. Včasih zadostuje le izkop jarkov (če ima hiša pasovne temelje), v drugih primerih je treba poskrbeti za izkop celotne gradbene jame. Spet imajo velik vpliv na ceno dimenzije izkopa (širina, globina, dolžina), zahtevnost terena, trdota zemlje, oddaljenost od najbližjega odlagališča in še kaj bi lahko našli. Okvirna cena izkopa z mini bagerjem se giblje od 5 do 15 €/m3, pogosto pa se računa tudi na uro. Cena najema mini bagerja se lahko obračuna glede na urno ali dnevno postavko, veliko pa je odvisno tudi od različnih ponudnikov.
Za najem mini bagerja boste odšteli med 20 in 30 €/h oziroma od 50 do 120 na dan. Če se cena obračunava na uro, morate ponavadi izkop naročiti za minimalno število ur, ponavadi sta to vsaj dve. V delovni čas sta običajno všteta tudi čas vožnje in čakalna ura. Gorivo in strojna ura za upravljanje bagerja se v večini primerov obračunata dodatno. Strojna ura upravljanja vas bo stala približno od 25 do 30 €. Pri večini ponudnikov velja, da je opravljanje storitev ob vikendih, praznikih in izven delovnega časa dražje, zato je pomembno, da se predhodno pozanimate in dogovorite z izbranim ponudnikom. Obstajajo mini bagerji s težo 1,5 T, 3 T in 5 T, izbira bagerja pa je najbolj odvisna od velikosti gradbišča. Na podlagi tega se torej izbere bager s primerno težo, dimenzijami, manevrskimi sposobnostmi in vrsto premikanja.
Cena najema mini bagerja s težo 1,5 T: 20-30 €/h oziroma 50-70 €/dan:
Cena najema mini bagerja s težo 3 T: 70-95 €/dan
Cena najema mini bagerja s težo 5 T: 80-115 €/dan